Ons dekor-kenners gee oplossings vir lesers se dilemmas | Tuis
Linda Kinnear van Johannesburg skryf Ons het sowat 'n jaar gelede 'n nuwe vinielvloer met 'n visgraatpatroon in ons leefvertrek laat lê, maar nou lyk die vloer dof en futloos. Is daar 'n spesifieke produk waarmee ek dit moet versorg?
Eva Kaiser, stigter van Evalution Flooring, antwoord Vinielvloere is duursaam en veelsydig, waterdig, skraapbestand en maak maklik skoon. Dit is dus ideaal vir gesinne met klein kinders en troeteldiere, asook klam vertrekke en dié wat baie verkeer dra. Daar kan verskeie redes wees waarom jou vloer vaal lyk, maar ek vermoed dis jou skoonmaakmiddel wat 'n seperige of wasagtige lagie op die oppervlak vorm.
Een van die beste maniere om 'n vinielvloer skoon te maak, is met 'n mengsel van asyn en water. Die suur in die asyn help om vullis en vetterigheid van die oppervlak te lig en te verwyder sonder dat daar enige opbou van seep of was plaasvind.